અક્ષય કુમાર આજે બોલિવૂડના એક માત્ર એવા એક્ટર છે, જે ફિલ્મ ઇન્ડસ્ટ્રીના વિવિધ કેમ્પ અને ખાન એક્ટર્સની મોનોપોલિને બરાબરની ટક્કર આપે છે. ફિલ્મોની વાત હોય, કમાણીની વાત હોય, કે ફિટનેસની, ખેલાડી કુમાર હંમેશા આગળ રહ્યાં છે. શરૂઆતમાં માત્ર એક્શન ફિલ્મો અને પોતાના લવ અફેર્સ માટે જાણીતા અક્ષય કુમાર છેલ્લા થોડા વર્ષોમાં એક મેચ્યોર અને વર્સેટાઇલ બોલિવૂડ એક્ટર તરીકે ઊભરી આવ્યા છે. આ વર્ષે તેમણે 'એરલિફ્ટ', 'હાઉસફુલ 3' અને 'રૂસ્તમ' એમ ત્રણ વિવિધ પ્રકારની ફિલ્મો કરી; એક પેટ્રિઓટિક, બીજી કોમેડી તો ત્રીજી થ્રિલર અને ત્રણેય ફિલ્મોએ ધરખમ કમાણી કરી.